Erman Michel ula d netta deg udlis-ines « Poétique du personnage », yenna-d d akken : « Tigawt d uwadem d sin n yiferdisen yettemseḍfaren, acku d tigawt id-as-yettakken ṛṛuḥ, sway-s id-yettban uwadem amzun akken d amdan »21. Tamuɣli-a tussa-d d akemmel i wayen id-yenna yakan Hamon ɣef wazal n uwadem, akked Vincent Jouve i yettwalin ula d netta d akken : «D awadem i ibenun aḍris».22 Ɛla ḥsab tamuɣli n Erman, awadem yesɛa azal mačči d kra deg lebni n uḍris, acku d netta i d lsas n teḥkayt, d netta i yesselḥayen tigawin, fell-as i yesteqsay umeɣri s waṭas.